Cuneiform Tablet KUG 48
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma a-šur-i-dí-ma a-na a-šur-na-da qí-bi₄-ma a-šu-mì i-dí-sú-en₆ ša ta-áš-pu-ra-ni i-dí-sú-en₆ aṣ-ba-at-ma i ma-ḫa-ar a-ḫi-ni um-ma a-na-ku-ma KÙ.BABBAR i-na ba-a-ba-tí-a ta-al-ta-qé KÙ.BABBAR-pì dí-nam um-ma šu-ut-ma mì-ma KÙ.BABBAR-áp-kà lá al-qé ú ni-kà-sí ú-ni-a-ni-ma KÙ.BABBAR 1 ma-na ù 2 ma-na i-ṣé-ri-a il₅-qé AN.NA 1 GÚ KI ša-lim-a-ḫi-im a-na u₄-me ni-il₅-qé-ma a-na pu-ru-uš-ḫa-tim ú-šé-ri-ib-ma iḫ-ta-al-qá-ni a-wa-at a-lim{ki} lá tí-de₈ a-na-kam a-ba-ú-šu im-tí-du-ma a-ḫi-ni nu-šé-ší-ib-ma a-šu-mì KÙ.BABBAR a-na-kam ra-kà-sí ni-iš a-lim{ki} ú-ta-mì-ú-ni-a-tí-ma a-na 6 ma-na KÙ.BABBAR ú-ma-gi₅-ru-ni-a-tí iš-tù ITU.1.KAM kán-bar-ta li-mu-um ib-ni-{d}IŠKUR DUMU ba-qú-ni-im 1 ma-na.TA i-na ša-tim KÙ.BABBAR ša-al-ma-am i-na a-lim{ki} i-ša-qá-lá-kum ša KÙ.BABBAR 1 ma-na ù 2 ma-na ší-ma-am na-ší a-ma-kam ṣa-ba-sú-ma ki-ma a-wi-lu-tí-kà e-pu-uš a-pu-tum ra-ma-kà za-ki-a-ma <gap> i-na ḫa-ar-pè iš-tí a-šur-ma-lik tí-ib-a-ma a-tal-kam šu-ma AN.NA a-na e-bu-ṭim ta-al-tí-qí-i a-na u₄-me i-ṣé-er DAM.GÀR i-dí-šu a-pu-tum ì-lí-a-lúm iš-tí iš-té-en₆ a-li-ki-im ṭur₄-dam